THAI โต้ข่าวลือล็อกสเปกจัดหาเครื่องบิน ยันอยู่ระหว่างทบทวนแผน พร้อมเสนอบอร์ดใน 6 เดือน
THAI โต้ข่าวลือล็อกสเปกจัดหาเครื่องบิน ยันอยู่ระหว่างทบทวนแผน พร้อมเสนอบอร์ดใน 6 เดือน
14 พ.ย. 2562

บริษัท การบินไทย จำกัด (มหาชน) หรือ THAI เปิดเผยว่า บริษัทฯ ได้ดำเนินการเกี่ยวกับโครงการจัดหาเครื่องบินปี 2562-2569 ซึ่งที่ผ่านมาแผนการจัดหาเครื่องบินดังกล่าว เป็นผลจากการศึกษาของบริษัทที่ปรึกษา ซึ่งได้กำหนดจำนวนแบบของเครื่องบิน แบบลำตัวแคบและลำตัวกว้างไว้ แต่ยังมิได้มีการระบุยี่ห้อหรือรุ่นของเครื่องบินแต่อย่างใด ซึ่งแผนดังกล่าวเป็นแผนที่ทำไว้เมื่อปี 2561
โดยปัจจุบันนี้บริษัทฯ อยู่ระหว่างการทบทวนโครงการจัดหาเครื่องบิน 38 ลำ ซึ่งเป็นไปตามมติคณะกรรมการบริษัทฯ ที่ให้ฝ่ายบริหารทบทวนสมมติฐานในโครงการจัดหาเครื่องบินเพื่อให้สอดคล้องกับสถานการณ์ของอุตสาหกรรมการบินที่เปลี่ยนแปลงไปอย่างรวดเร็ว รวมทั้งทบทวนพิจารณาการจัดหาแหล่งเงินทุนให้สอดคล้องเหมาะสมกับสถานการณ์ล่าสุดของบริษัทฯ เพื่อประโยชน์สูงสุดขององค์กรและประเทศชาติ โดยให้นำเสนอคณะกรรมการบริษัทฯ เพื่อพิจารณาอีกครั้งภายใน 6 เดือน ซึ่งขณะนี้บริษัทฯ กำลังเร่งดำเนินการอย่างเร่งด่วน
ส่วนประเด็นการแต่งตั้งคณะกรรมการ บริษัท การบินไทยฯ นั้น บริษัทฯ ได้ดำเนินการสรรหาแต่งตั้งตามขั้นตอนการแต่งตั้งกรรมการรัฐวิสาหกิจ ของสำนักงานคณะกรรมการนโยบายรัฐวิสาหกิจ (สคร.) มติคณะรัฐมนตรี กฎหมายและระเบียบที่เกี่ยวข้อง ได้แก่
ทั้งนี้ การดำเนินการตามกฎหมาย คำสั่ง และระเบียบข้างต้น ได้กำหนดลำดับขั้นตอนในการดำเนินการที่ชัดเจน ไม่สามารถแทรกแซงได้ ส่วนการแต่งตั้งผู้บริหารของบริษัทฯ เป็นไปตามขั้นตอนและระเบียบของบริษัทฯ